Atbildes uz uzdotajiem jautājumiem

par izsludinājuma

„**Svešvalodu un datorzinību izglītības programmu īstenošana**”

(izsludinājuma numurs – 20/2021)

dokumentāciju

**Par Nodarbinātības valsts aģentūras 2021.gada 27.decembrī publicēto izsludinājumu „Svešvalodu un datorzinību izglītības programmu īstenošana**” **ir iesniegti šādi jautājumi:**

1. **Jautājums:**

*Vai pareizi saprotu, ka izsludinājumam 14/2020 ( Svešvalodu, datorzinību un citu izglītības programmu apmācība)  beidzas īstenošanas termiņš 31.12.2020, respektīvi nekādus pasākumus neplānojam zem šī izsludinājuma nevienā no piedāvājuma programmām. Un varam  iesniegt piedāvājumu pēc jaunā publicētā izsludinājuma (Svešvalodu, datorzinību un citu izglītības programmu īstenošana.) Izsludinājums Nr. 20/2021.*

**Atbilde:**

Visiem izsludinājumiem (izņemot izsludinājumu Nr. 6/2021 un izsludinājumu Nr. 10/2021) beidzas sadarbības termiņš 31.12.2021., kuru ietvaros drīkstēja uzsāk neformālās izglītības programmu īstenošanu.

Lai turpinātu/uzsāktu sadarbību, ir jāsniedz piedāvājums līdz 24.01.2022., pēc publicētā izsludinājuma Nr. 20/2021, Svešvalodu, datorzinību un citu izglītības programmu īstenošana.

1. **Jautājums:**

*Izsludinājuma Nr. 20/2021 ietvaros netiks vērtēti tādi izglītības iestāžu piedāvājumi, kuri jau ir iekļauti aktuālajā izglītības piedāvājumu sarakstā, kā arī tādi izglītības piedāvājumi, kuri tikuši izslēgti no izglītības piedāvājumu saraksta un izglītības iestādei ir aizliegts atkārtoti pieteikties pasākumu īstenošanai uz vienu gadu pēc izglītības iestādes vai izglītības piedāvājuma izsvītrošanas dienas.*

***No tā izriet jautājums: Ja 14/2020 beidzas, par kādiem pasākumiem ir runa, kuri netiks vērtēti?***

*Savukārt izsludinājumam  6/2021(“Jaunākās prezentāciju sagatavošanas metodes”)  īstenošanas termiņš ir līdz 31.12.2023, un tajā var plānot pasākumus.*

**Atbilde:**

Izsludinājumam Nr. 6/2021, Svešvalodu, datorzinību un citu izglītības programmu īstenošana – programmas īstenošanai “Jaunākās prezentāciju sagatavošanas metodes” sadarbības termiņš ir 31.12.2023., un uz šo programma pieteikšanās ir publicēta arī izsludinājuma Nr. 20/2021 ietvaros, ja kāds pretendents (kuram šī programma ir iekļauta aktuālajā izglītības iestāžu sarakstā) iekļaus šo programmu izsludinājuma Nr. 20/2021 ietvaros, tā netiks vērtēta.

1. **Jautājums:**

*Vēl vēstulē minat izsludinājumu nr. 10/2021.  Vai varat precizēt kas tas par izsludinājumu?*

**Atbilde:**

Tas ir individuālais izsludinājums, kas tika organizēts konkrētai izglītības iestādei, pēc saņemtā aizpildītā apmācību kupona filiālē.

1. **Jautājums:**

*Vai pareizi saprotam, ka svešvalodu apmācībām jānorisinās katru darba dienu no pirmdienas līdz piektdienai?*

**Atbilde:**

Atbilstoši Ministru kabineta Nr. 75 noteikumos noteiktajam, mācībām jānotiek katru darba dienu, četras mācību stundas dienā.

Nav noteikts, ka mācību procesu obligāti jāuzsāk pirmdien. Mācības var uzsākt **jebkurā darba dienā**.

1. **Jautājums:**

*Vēlamies precizēt, vai mācības drīkst būt organizētas tikai klātienē? Vai arī mācības varēs organizēt pilnībā attālināti?*

**Atbilde:**

Kā izsludinājuma Nr. 20/2021 publikācijā norādīts - Piedāvājumā Pretendents iekļauj Svešvalodu, datorzinību izglītības programmas, kuru īstenošana tiks nodrošināta gan klātienē, gan attālināti tiešsaistē.

Tieši kādā formā izglītības iestāde plāno organizēt mācības, to Pretendents norādīs Tehniskajā piedāvājumā.

1. **Jautājums:**

Kādā veidā jāiesniedz 13.4. punktā norādīto izglītības programmas satura aprakstu.

**Atbilde:**

Piedāvājumā (programmas satura aprakstā) izglītības iestāde iekļauj sekojošu informāciju:

* Norāda vai apmācību programma īstenojama arī tiešsaistē;
* Programmas saturā ietverto tēmu saraksts;
* Jānorāda kādas prasmes tiek iegūtas programmas apguvē.